Document ID: 31993D0172

Komisijas lēmums
(1993. gada 22. februāris)
par standarta veidlapas izveidošanu, kas paredzēta 6. pantā Padomes Direktīvā 88/599/EEK par autotransportu
(93/172/EEK)
EIROPAS KOPIENU KOMISIJA
ņemot vērā Eiropas Ekonomikas kopienas dibināšanas līgumu,
ņemot vērā Padomes Direktīvu 88/599/EEK (1988. gada 23. novembris) par standarta procedūrām, pēc kurām pārbaudīt, kā tiek piemērota Regula (EEK) Nr. 3820/85 par dažu sociālās jomas tiesību aktu saskaņošanu saistībā ar autotransportu un Regula (EEK) Nr. 3821/85 par autotransportā lietojamajām reģistrēšanas iekārtām [1], un jo īpaši tās 6. pantu,
saņēmusi dalībvalstu piekrišanu saskaņā ar Direktīvas 88/599/EEK 6. panta 2. punktu,
tā kā ir jāizveido Direktīvas 88/599/EEK 6. panta 2. punktā paredzētā standarta veidlapa, un dalībvalstu kompetentajām iestādēm tā ir jāizmanto, lai regulāri veiktu informācijas apmaiņu kā daļu no savstarpējās palīdzības sistēmas,
IR PIEŅĒMUSI ŠO LĒMUMU.
1. pants
1. Direktīvas 88/599/EEK 6. panta 2. punktā minēto standarta veidlapu izveido saskaņā ar paraugu, kas pievienots šim lēmumam.
2. Dalībvalstu kompetentās iestādes šo standarta veidlapu izmanto no 1993. gada 1. aprīļa.
2. pants
Šis lēmums ir adresēts dalībvalstīm.
Briselē, 1993. gada 22. februārī

Labels: 12
8
15